
PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      21.10.2014   

Nr. 4c-2/459
BIROULUI  PERMANENT

AL

CAMEREI  DEPUTAŢILOR

    
     Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.32/2014 pentru modificarea şi completarea anexei la Ordonanţa de urgenţă a Guvernului nr.198/2005 privind constituirea, alimentarea şi utilizarea Fondului de întreţinere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistenţă financiară nerambursabilă din partea Uniunii Europene, trimis spre dezbatere în fond cu adresa nr. PLx.396 din 8.09.2014, înregistrat sub nr. 4c-2/459 din 9.09.2014, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.

PREŞEDINTE,

Viorel ŞTEFAN

PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      21.10.2014   

Nr. 4c-2/459
RAPORT
asupra proiectului de Lege privind aprobarea Ordonanţei de urgenţă a Guvernului nr.32/2014 pentru modificarea şi completarea anexei la Ordonanţa de urgenţă a Guvernului nr.198/2005 privind constituirea, alimentarea şi utilizarea Fondului de întreţinere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistenţă financiară nerambursabilă din partea Uniunii Europene
 

În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget, finanţe şi bănci a fost sesizată spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.32/2014 pentru modificarea şi completarea anexei la Ordonanţa de urgenţă a Guvernului nr.198/2005 privind constituirea, alimentarea şi utilizarea Fondului de întreţinere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistenţă financiară nerambursabilă din partea Uniunii Europene, trimis spre dezbatere în fond cu adresa nr. PLx.396 din 8.10.2014, înregistrat sub nr. 4c-2/459 din 9.09.2014.


Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
    
Consiliul Legislativ, prin avizul nr. 656 din 4.06.2014, a avizat favorabil proiectul de Lege. 
     
Comisia juridică, de disciplină şi imunităţi,  Comisia pentru mediu şi echilibru ecologică, Comisia pentru afaceri europene au avizat favorabil proiectul de Lege.
     
     
Proiectul de Lege supus dezbaterii are ca obiect de reglementare modificarea şi completarea anexei la Ordonanţa de urgenţă a Guvernului nr.198/2005 privind constituirea, alimentarea şi utilizarea Fondului de întreţinere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistenţă financiară nerambursabilă din partea Uniunii Europene, astfel încât să fie asigurat fluxul financiar necesar continuării contractelor în derulare, respectiv:



:  extinderea posibilităţii rambursării de împrumuturi din surse proprii ale Operatorilor regionali;



: permiterea rambursarii din Fondul IID şi a serviciului datoriei aferent imprumuturilor contractate pentru asigurarea cofinanţării proiectelor;



: maximizarea realizării de investiţii în infrastructura de apă şi canalizare din resursele financiare ale operatorilor regionali, obţinute din tarif, permiţând astfel deducerea TVA aferentă investiţiilor finanţate din componenta rambursabilă.


În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de Lege menţionat mai sus, în şedinţa din 20 octombrie 2014.


Din totalul de 35 de membri ai Comisiei pentru buget, finanţe şi bănci şi-au înregistrat prezenţa la dezbateri  34 deputaţi.


În raport cu obiectul şi conţinutul său, iniţiativa legislativă face parte din categoria legilor ordinare.


La dezbaterea acestei iniţiative legislative a fost prezentă, în calitate de invitat, doamna Petra Szavics, secretar de stat în cadrul Ministerului Fondurilor Europene.


În urma examinării iniţiativei legislative şi a opiniilor exprimate, membrii Comisiei propun, cu unanimitatea de voturi a deputaţilor prezenţi, să supună spre dezbatere şi adoptare plenului Camerei Deputaţilor proiectul de Lege privind aprobarea Ordonanţei de urgenţă a Guvernului nr.32/2014 pentru modificarea şi completarea anexei la Ordonanţa de urgenţă a Guvernului nr.198/2005 privind constituirea, alimentarea şi utilizarea Fondului de întreţinere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistenţă financiară nerambursabilă din partea Uniunii Europene, în forma adoptată de Senat.

